Bingsu

Ang patbingsu (팥빙수, na minsan pinapaingles bilang patbingsoo, literal na "pulang munggo, yelong ginadgad") ay isang tanyag na Koreanong yelong ginadgad na panghimagas na may matatamis na sahog sa ibabaw katulad ng mga tinadtad na prutas, gatas na kondensada, arnibal ng prutas, at pulang munggo.  Ang mga baryante na may sangkap maliban sa pulang munggo ay tinatawag na bingsu  (o bingsoo). 

Nagsimula ang pagkaing ito bilang yelong ginadgad na may sarsang pulang munggo (na kilala bilang pat, 팥).  Mayroong maraming mga baryante ng patbingsu sa kontemporaryong kultura.

Kasaysayan 
Binuo ang unang mga anyo ng patbingsu ng yelong ginadgad at dalawa o tatlong sangkap, karaniwang sarsang pulang munggo, tteok, at pulbos ng grawndnat.  Umiral ang mga pinakamaagang anyo ng patbingsu sa panahon ng Dinastiyang Joseon (1392-1910).  Nagpapakita ng mga rekord ng pamahalaan ang mga opisyal na nagbabahagi ng mga durog na yelo na may iba't ibang prutas sa ibabaw. 

Ipinalalagay na nagmula ang mga modernong anyo ng patbingsu ay sa panahon ng Korea sa ilalim ng pamamahala ng Hapon (1910-1945) na may pagpapakilala ng malamig na putahe na mayroong sarsang pulang munggo.  Isang Koreanong imbensyon ang pagkasasama ng sarsang pulang munggo at yelong ginadgad.  Sa panahon ng Digmaang Koreano (1950-1953), nagbunga ang mga banyagang impluwensiya sa pagsasama ng mga sangkap tulad ng kaktel ng prutas, sorbetes, prutas, nuwes, angkak, arnibal, at kremang pinalantik (whipped cream).   Noong mga dekadang '70 at '80, naging sikat na sangkap ang kaktel ng prutas, kremang pinalantik, at seresang maraschino.

Mga baryante 
Mayroong iba't ibang mga uri at lasa ng patbingsu.  Karamihan sa mga bingsu ay hindi sumusunod sa tradisyon, at hindi kasama ang sarsang pulang munggo sa mga ilang baryante.  Ang ilang mga popular na lasa ay: berdeng tsaa, kape, at yogurt.

Availability 
Matatagpuan Patbingsu sa karamihan ng restauranteng fast food, cafe, at bakery sa Timog Korea.  Napakatanyag din na panghimagas ang Patbingsu sa mga cafe sa mga Koreatown ng Vancouver, New York City, Los Angeles, Atlanta at Taylandiya.

Galerya

Tingnan din 

 Lutong Koreano 
 Ais kacang 
 Baobing 
 Halo-halo 
 Kakigori 
 Grattachecca

Mga sanggunian 

Lutuing Koreano